Държавен вестник, бр. 71, 2023 г., стр. 7

БРОЙ  71	
Д Ъ Р Ж А В Е Н  В Е С Т Н И К 	
СТР.  7  
2. ред за утвърждаване и одобряване на 
протоколите с назначената терапия; 
3. необходими документи; 
4. лист за определяне на критериите при 
издаване на „Протокол за предписване на 
лекарства, заплащани от НЗОК/РЗОК“; 
5. лечебно-диагностичен алгоритъм; 
6. периодичност на контролните прегледи; 
7. необходими медико-диагностични из-
следвания и референтни стойности на пока-
затели за проследяване на ефективността на 
лечението. 
(10) Изискванията по ал. 8 се утвържда-
ват от управителя на НЗОК след решение на 
НС на НЗОК и предварително съгласуване с 
БЛС. Изискванията, както и всички промени 
в тях се обнародват от управителя на НЗОК 
в „Държавен вестник“ и се публикуват на 
официалната интернет страница на НЗОК: 
www.nhif.bg. 
(11) Националната здравноосигурителна 
каса чрез РЗОК уведомява изпълнителите 
на медицинска помощ (ИМП) за приетите и 
обнародвани изисквания по ал. 8, както и за 
съответните им изменения и/или допълнения. 
Изискванията са задължителни за ИМП.
Чл. 52. (1) Съставът на комисията за из-
вършване на експертиза по чл. 78, т. 2 от 
ЗЗО се определя със заповед на управителя 
на НЗОК.
(2) Комисията се състои от председател, 
осем постоянни членове и четирима резервни 
членове.
(3) При отсъствие на постоянен член на 
комисията за конкретно заседание същият 
се замества от резервен член, определен от 
председателя на комисията.
(4) Председателят, постоянните членове и 
резервните членове на комисията са служители 
на ЦУ на НЗОК с придобито висше образова-
ние с образователно-квалификационна степен 
„магистър“ по професионално направление 
„Медицина“ и/или „Фармация“. 
(5) В заповедта по ал. 1 се определя секре-
тар, който осигурява технически дейността є.
Чл. 53. (1) Комисията се подпомага от 
външни експерти, които са лекари с придобити 
специалности по профила на заболяванията на 
лицата, чиито заявления комисията разглежда. 
(2) Външните експерти се определят със 
заповед на управителя на НЗОК по предло-
жение на председателя на комисията след 
предоставено становище от експертните съвети 
и/или научните дружества по съответните 
медицински специалности. 
(3) На всяко заседание на комисията участ-
ват външен/ни експерт/и по специалности, 
съответстващи на профила на заболяванията 
на лицата, чиито документи се разглеждат. 
Всеки външен експерт участва в заседание 
на комисията при вземане на решения с 
право на глас.
(4) Ежемесечно председателят на коми-
сията определя график на заседанията и 
външния(ите) експерт(и) по специалности съ-
образно профила на заболяванията на лицата, 
чиито заявления ще се разглеждат.
(5) В случаите, в които външен експерт 
е възпрепятстван да участва в заседание на 
комисията, се включва друг външен експерт 
при условията и по реда на ал. 3 и 4.
(6) Управителят на НЗОК сключва договор 
с всеки външен експерт за участията му в за-
седанията на комисията, в който се определят 
правата и задълженията на страните.
(7) При необходимост комисията може да 
изиска мнение или становище от служители 
на НЗОК или от външни експерти извън със-
тава на определените със заповедта по ал. 2 
външни експерти.
Чл. 54. (1) Заседанията на комисията се 
свикват и ръководят от председателя, а в 
негово отсъствие – от определен от коми-
сията член.
(2) При необходимост председателят на ко-
мисията може да свика извънредно заседание.
(3) Комисията провежда заседанията си с 
участието на не по-малко от петима членове, 
включително председателстващия заседание-
то, както и на най-малко един външен експерт 
по профила на заболяванията на лицата, чиито 
документи ще се разглеждат.
Чл. 55. (1) Комисията за извършване на 
експертиза по чл. 78, т. 2 от ЗЗО (комисията) 
по чл. 50, ал. 2 осъществява следните основни 
функции:
1. разглежда протоколите по чл. 51, ал. 2, 
успешно подадени в информационната система 
на НЗОК, с придружаващите ги, подадени по 
електронен път, първични медицински доку-
менти и медицинска документация, необхо-
дими за извършване на експертиза по чл. 78, 
т. 2 от ЗЗО; нормативно установените срокове 
за разглеждане на протокол започват да текат 
от датата на подаване в информационната 
система на НЗОК; 
2. в случай че подадената по електронен път 
документация, посочена в съответните утвър-
дени изисквания на НЗОК, е недостатъчна за 
нуждите на медицинската експертиза, комиси-
ята уведомява специалиста/специализираната 
комисия чрез информационната система на 
НЗОК и определя подходящ срок за допъл-
ване на документацията; до представяне на 
изисканите документи срокът за разглеждане 
в комисията спира да тече;
3. при необходимост комисията може да 
изиска допълнителна информация, извън изис-
куемите документи, за всеки отделен случай; до 
представяне на изискваните документи срокът